Pješački juriš
Pješački juriš je šahovska strategija u kojoj se nekoliko pješaka pomjera prema protivničkoj odbrani u brzom slijedu poteza. U nju su obično uključeni pješaci na susjednim vanjskim linijama na jednoj strani table: daminom krilu (linije a, b i c) ili kraljevom krilu (linije f, g i h). Pješački juriš često je usmjeren prema protivničkom kralju, i to nakon njegove rokade (npr, Fischer - Larsen). Sukcesivno napredovanje pješakâ po toj strani može brzo zagušiti i nadjačati protivnikovu poziciju. Pješački juriš također može biti usmjeren na promociju slobodnog pješaka; dijagram desno uzet je iz partije u kojoj je Petrosjan igrao crnim figurama protiv Fischera. U idućih 14 poteza Petrosjan je "sjurio" svoje povezane pješake niz linije a i b, prisilivši Fischera da preda partiju.